أنستكَرام طير الفيديو الترويجي لفيلم ديال النجمة الإسبانية پينيلوپ كروز الجديد “Madres paralelas” من إخراج “پيدرو ألمودوڤار”، حيت “ماحتارمش شروط الإستخدام بعدما بانت قطرة ديال الحليب خارجة من بزولة البطلة”. لافيش ديال الفيلم كايبان فيه راس بزولة بالكحل والبيض خارج منها الحليب. ‏ القرار ديال أنستكَرام نوض الصداع على مولاه “مارك زوكربوكَ” وكاين اللي قالو أنه مشدد كثر من القياس، و هادشي أيضا، حسب متتبعين اللي كاينتاقدو تبخيس جسد المرأة و اعتبارو فقط “شيء” للإثارة الجنسية، رجع السؤال على التناقض و “السكيزوفرينيا” اللي كاينة فهاد مواقع التواصل الاجتماعي.. علاش مثلا كايدوزو تصاور ديال راجل عريان من صدرو فـ أنستكَرام عادي بلا مشكل وفالمقابل ممنوع تدوز شي صورة ديال مرا بنفس الشكل و يلا تدارت كاينزلو عليها بالزربة و كايطيروها بمبرر عدم احترام شروط الإستخدام؟ 
مارك زوكربوركَ خدم تاني مقص الرقابة.. طير لابوند أنونص ديال فيلم بينيلوب كروز حيت قالك فيه العرا – فيديو